טומי מקינן

טומי אנטרו מקינן (בפינית: Tommi Antero Mäkinen, נולד ב-26 ביוני 1964) הוא נהג מרוצי ראלי פיני, שזכה 4 פעמים רצופות באליפות העולם בראלי (1996-1999). כל ארבע האליפויות הושגו בקבוצת מיצובישי. במהלך השנים ניצח 24 מרוצים, מקום חמישי בכל הזמנים.

בשנת 2015 מונה למנהל קבוצת המרוצים של טויוטה המתחרה באליפות העולם בראלי. בסיום עונת 2020 פרש מהתפקיד.

קריירת מרוצים
מקינן השתתף לראשונה בראלי פינלנד, שהיה חלק מאליפות העולם בראלי, בשנת 1987 אך לא הצליח לסיים את המרוץ. עד לשנת 1994 לקח חלק באליפות באופן חלקי. באותה שנה ניצח לראשונה את הראלי הפיני, כשהוא נוהג בפורד אסקורט. עונת 1995 הייתה הראשונה בה התחרה באופן מלא בקבוצת מיצובישי ראליארט. את עונתו השנייה בקבוצה פתח עם צמד ניצחונות בשוודיה ובראלי הספארי שנערך בקניה. שלושה ניצחונות נוספים במהלך העונה הקנו לו את תואר האליפות הראשון, כשנותרו עוד שני מרוצים לסיום העונה. בשלוש העונות הבאות הצליח לשמור על התואר ובשנת 1998 זכה עם מיצובישי גם באליפות היצרנים. באותה שנה יצא משחק הווידאו "ראלי טוני מקינן".
ממוזער|ימין|מקינן במכונית המיצובישי לנסר בראלי פינלנד (2001)
עונת 2000 נפתחה בניצחון במונטה קרלו. היה זה הניצחון היחיד שהשיג באותה עונה. בסיומה איבד את תואר האליפות לנהג פיני אחר, מרקוס גרונהולם. באותה שנה הוציאה מיצובישי גרסה מיוחדת לדגם הלאנסר איוו, שנשאה את שמו של מקינן. בדגם זה עיצוב החזית הקדמית של הרכב היה שונה. חלק מהרכבים נצבעו בצבעי אדום ולבן, בדומה למכוניתו של מקינן.

מקינן המשיך להתחרות עבור מיצובישי עד לסיום עונת 2001, אז עבר להתחרות עבור סובארו. גרנד פרי מונטה קרלו בשנת 2002, מרוץ הבכורה בקבוצה החדשה, היה הניצחון הראשון של מקינן עבור סובארו. בדיעבד התברר שזהו גם הניצחון האחרון בקריירה. במהלך העונה נאלץ לפרוש משבעה מרוצים מתוך הארבעה עשר. את העונה סיים במקום השמיני. את עונתו השנייה בקבוצה סיים באותו המקום. לאחר סיום העונה הודיע על פרישה.

במהלך השנים השתתף מקינן מספר פעמים במרוץ האלופים. בשנת 1990 סיים במקום השני, כסגנו של סטיג בלומקוויסט. בשנת 1999 זכה בתחרות גביע האומות כחלק מהנבחרת הפינית וסיים במקום השני במרוץ אלוף האלופים. שנה לאחר מכן זכה בתואר לאחר שניצח את מרקוס גרונהולם בגמר.

לאחר הפרישה הקים את חברת "טומי מקינן רייסינג" העוסקת בבניית רכבים לתחרויות ראלי וציוד עזר לנהגים.

מנהל קבוצה
טויוטה הייתה פעילה באליפות העולם בראלי במהלך שנות השמונים והתשעים, אך פרשה מהתחרויות בסיום עונת 1999. בינואר 2015 הודיעה החברה על כוונתה לשוב לאליפות בשנת 2017. חצי שנה לאחר מכן החתימה החברה את מקינן כמנהל הקבוצה החדשה. בעונת 2018 זכתה הקבוצה באליפות היצרנים לראשונה מאז 1999. בהמשך זכתה הקבוצה פעמיים באליפות הנהגים (2019, 2020). בסיום עונת 2020 פרש מהתפקיד והוחלף על ידי יארי-מאטי לאטוולה.

 תוצאות 
 אליפות העולם בראלי 
 שנה קבוצה רכב 1 2 3 4 5 6 7 8 9 10 11 12 13 14 מיקום נקודות 1987 טומי מקינן לנצ'יה דלתא HF 4WDפרש- 0 1988 טומי מקינן לנצ'יה דלתא HF 4WDפרש- 0 Mu-Uutiset 4 Rombi Corse לנצ'יה דלתא HF אינטגרלהפרש 1989 טומי מקינן לנצ'יה דלתא HF אינטגרלהפרשפרש- 0 1990 Pro Sport Rally Team מיצובישי גלאנט VR-4611713פרש 24 10 1991 Promoracing Finland פורד סיירה RS קוסוורת' 4X413 31 8 טומי מקינןפרש Promoracing Finland מיצובישי גלאנט VR-4פרש מאזדה אירופה מאזדה 323 GTX5פרש 1992 ניסאן אירופה ניסאן סאני GTI-R9פרשפרש8 40 5 1993 Astraלנצ'יה דלתא HF אינטגרלה464 10 26 1994 ניסאן F2 ניסאן סאני GTIפרש9 10 22 פורד פורד אסקורט RS קוסוורת'1 מיצובישי ראליארט מיצובישי לאנסר EVO IIפרש 1995 מיצובישי ראליארט מיצובישי לאנסר EVO II42 5 38 מיצובישי לאנסר EVO III8פרש4פרשפרש 1996 מיצובישי ראליארט מיצובישי לאנסר EVO III11פרש2111פרש51 123 1997 מיצובישי ראליארט מיצובישי לאנסר EVO IV33פרש11פרש13פרש1פרש3261 63 1998 מיצובישי ראליארט מיצובישי לאנסר EVO IVפרש1פרשפרש1 58 מיצובישי לאנסר EVO V3פרש1פרש3111פרש 1999 מיצובישי ראליארט מיצובישי לאנסר EVO VI11נפסל536431פרשפרש13פרש162 2000 מיצובישי ראליארט מיצובישי לאנסר EVO VI12פרשפרש43פרשפרש45פרש3נפסל35 36 2001 מיצובישי ראליארט מיצובישי לאנסר EVO 6.51פרש134פרש41פרש83 41 מיצובישי לאנסר EVO WRCפרשפרש6פרש 2002 סובארו 555 סובארו אימפרה WRC 20011פרש8 22 סובארו אימפרה WRC 2002פרשפרש3פרשפרשפרש67פרש3נפסל4 2003 סובארו 555 סובארו אימפרה WRC 2003פרש287פרש5פרשפרש66107838 30

קישורים חיצוניים

הערות שוליים

קטגוריה:נהגי מכוניות מרוץ פינים
קטגוריה:אלופי העולם בנהיגת ראלי
קטגוריה:חברי היכל התהילה של הפדרציה הבין-לאומית לרכב
קטגוריה:פינים שנולדו ב-1964